ມຽນມາ ຍັງເຮັດຄືເກົ່າ ຕໍ່ພວກນັກໂທດການເມືອງ
ຊາວມຽນມາ ທີ່ລີ້ໄພໃນຕ່າງປະເທດ ກຸ່ມນຶ່ງ ກ່າວວ່າ ລັດຖະບານ ຍັງປະຕິບັດຄືເກົ່າ ຕໍ່ພວກນັກໂທດການເມືອງ ໃນມຽນມາ.
ຊາວມຽນມາທີ່ລີ້ໄພໃນຕ່າງປະເທດທີ່ສຳຄັນກຸ່ມນຶ່ງ ກ່າວວ່າ ລັດຖະບານມຽນມາທີ່ໄດ້ຮັບ ການໜຸນຫຼັງຈາກກອງທັບນັ້ນ ປະກົດວ່າ ກໍາລັງດໍາເນີນງານໄປຕາມປົກກະຕິ ໃນເລື້ອງທີ່ ກ່ຽວກັບພວກນັກໂທດການເມືອງ ເຖິງແມ່ນໄດ້ປ່ອຍພວກນັກໂທດຈິດສໍານຶກຫລາຍຮ້ອຍ ຄົນໄປແລ້ວໃນຕົ້ນປີນີ້ ກໍຕາມ ສະມາຄົມຊ່ອຍເຫຼືອພວກນັກໂທດການເມືອງມຽນມາ ທີ່ມີຫ້ອງການຢູ່ໃນໄທ ກ່າວໃນວັນ ອັງຄານມື້ນີ້ວ່າ ພວກນັກໂທດການເມືອງຈໍານວນຫລາຍຮ້ອຍຄົນຍັງຄົງຖືກກັກຂັງຢູ່ໃນ ຄຸກ ແລະໄດ້ຮັບການປະຕິບັດຕໍ່ຢ່າງຮ້າຍກາດຢູ່ ທາງການມຽນມາ ໄດ້ປ່ອຍພວກນັກໂທດການເມືອງຈໍານວນຫລາຍກວ່າ 600 ຄົນໃນ ເດືອນມັງກອນຜ່ານມາ ອັນເປັນການເຄື່ອນໄຫວທີ່ໄດ້ຮັບການຍ້ອງຍໍຢ່າງແຜ່ຫລາຍໂດຍ ພວກລັດຖະບານຝ່າຍຕາເວັນຕົກ ແລະພວກອົງການປົກປ້ອງສິດທິມະນຸດຕ່າງໆ ແຕ່ລາຍງານປະຈໍາເດືອນຂອງສະມາຄົມຊ່ອຍເຫຼືອພວກນັກໂທດການເມືອງມຽນມາ ຫລື AAPPB ກ່າວວ່າ ພວກນັກໂທດທີ່ຖືກປ່ອຍໂຕອອກມານັ້ນບາງຄົນໄດ້ຖືກຈັບກຸມຄືນ ແລະ ຖືກຮາວີລົບກວນ ແລະການເຄື່ອນໄຫວໄປມາຂອງພວກເຂົາເຈົ້າໄດ້ຖືກຈໍາກັດຮັບແຄບຢ່າງ ຮ້າຍແຮງ